b"\n_START_ARTICLE_\nNegatiu en color\n_START_PARAGRAPH_\nUn negatiu o clix\xc3\xa9 en color \xc3\xa9s, en termes de fotografia, una pel\xc2\xb7l\xc3\xadcula fotogr\xc3\xa0fica que permet la captura d'imatges en color a trav\xc3\xa9s d'una c\xc3\xa0mera anal\xc3\xb2gica per seguidament ser revelades o positivades en paper o en diapositiva. _NEWLINE_Les pel\xc2\xb7l\xc3\xadcules en color estan formades per tres capes de diferents emulsions en blanc i negre que sensibilitzen amb les diferents longituds d'ona de llum, m\xc3\xa9s enn concret amb els colors blau, verd i vermell respectivament. Produeixen una imatge a trav\xc3\xa9s de  tonalitats negatives i colors complementaris (groc, cian i magenta). Aix\xc3\xb2 siginifica que cada capa d'emulsi\xc3\xb3 cont\xc3\xa9 un copulador cromogen qu\xc3\xadmic- un colorant groc en la capa sensible al color blau, magenta en la capa sensible al verd, i cian a la capa sensible al vermell. Aix\xc3\xad doncs, en els negatius en color s'obt\xc3\xa9 una imatge en els colors complementaris dels originals._NEWLINE_La majoria de negatius en colors han estat pensats per ser utilitzatsamb llum di\xc3\xbcrna o flash, \xc3\xa9s a dir, en espais amb gran lluminositat._NEWLINE_Durant el proc\xc3\xa9s de revelat, els copuladors actuen transformant-se en el color del colorant solament all\xc3\xad on els halurs de plata de la fotografia es veuen afectats per la llum. D'aquesta manera, s'aconsegueix que, gr\xc3\xa0cies al l\xc3\xadquid revelador, els halurs es revelin de la plata negra. Al final del proc\xc3\xa9s, s'extrau la capa de plata i s'obt\xc3\xa9 una imatge en colors complementaris. El que consistia en una capa sensible al color blau ara cont\xc3\xa9 una imatge les zones blaves de la qual s'han transformat en una imatge de color groc. El mateix succeeix amb les capes sensibles als colors verd i vermell. La capa sensible al color verd registrar\xc3\xa0 imatges en color magenta i la capa sensible al vermell, en color cian. Cadascuna es relaciona amb el seu color complementari oposat o negatiu. Els colors blanc i negre queden registrats en les tres capes. Aix\xc3\xad doncs, en superposar les tres capes de colors ens sorgir\xc3\xa0 la imatge negativa normal en color."